ประกาศคณะกรรมการกํากับหลักทรัพย์และตลาดหลักทรัพย์ที่ กธ. 25/2565เรื่อง หลักเกณฑ์ เงื่อนไข และวิธีการในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจสินทรัพย์ดิจิทัล(ฉบับที่ 2)------------------------อาศัยอํานาจตามความในมาตรา 10(1) มาตรา 30 และมาตรา 31 วรรคหนึ่งแห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ 1 ให้เพิ่มความต่อไปนี้เป็น (1 1) ในบทนิยามคําว่า "ผู้ประกอบธุรกิจ" ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 35/2563 เรื่อง หลักเกณฑ์ เงื่อนไข และวิธีการในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ สินทรัพย์ดิจิทัล ลงวันที่ 2 ธันวาคม พ.ศ. 2563"(11) การเป็นผู้ให้บริการรับฝากสินทรัพย์ดิจิทัล"ข้อ 2 ให้เพิ่มบทนิยามคําว่า "งานรับฝากสินทรัพย์ดิจิทัล" ระหว่างบทนิยามคําว่า"ผู้บริหาร" และ"ลูกค้า" ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ที่ กธ. 35/2563 เรื่อง หลักเกณฑ์ เงื่อนไข และวิธีการในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจสินทรัพย์ดิจิทัล ลงวันที่ 2 ธันวาคม พ.ศ. 2563" "งานรับฝากสินทรัพย์ดิจิทัล " หมายความว่า การให้บริการลักษณะใดลักษณะหนึ่งดังนี้(1) การรับฝากหรือเก็บรักษาสินทรัพย์ดิจิทัล หรือ(2) การบริหารจัดการกุญแจเข้ารหัส (cryptographic key) หรือสิ่งอื่นใดที่ต้องเก็บรักษาเป็นความลับ เพื่อใช้อนุมัติการโอนหรือการทําธุรกรรมเกี่ยวกับสินทรัพย์ดิจิทัล โดยมีอํานาจเบ็ดเสร็จหรือบางส่วน"ข้อ 3 ให้ยกเลิกความใน (4) ของข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 35/2563 เรื่อง หลักเกณฑ์ เงื่อนไข และวิธีการในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจสินทรัพย์ดิจิทัล ลงวันที่ 2 ธันวาคม พ.ศ. 2563และให้ใช้ความต่อไปนี้แทน"(4) แนวทางการพิจารณาในกรณีที่ผู้รับดําเนินการจะให้บุคคลอื่นรับดําเนินการช่วงซึ่งครอบคลุมถึงเรื่องดังนี้ (ก) กรณีที่เป็นการมอบหมายงานจัดการเงินทุนในสินทรัพย์ดิจิทัล หรืองานบริหารความเสี่ยงในการลงทุนดังกล่าว หรืองานรับฝากสินทรัพย์ดิจิทัล ไม่ว่าจะเป็นงานที่มีผู้ให้บริการแบบรวมศูนย์หรือไม่และไม่ว่าในทอดใด ต้องมีชั้นตอนการขออนุมัติจากคณะกรรมการของผู้ประกอบธุรกิจเป็นรายกรณีทุกครั้งก่อนดําเนินการดังกล่าว และต้องดําเนินการให้บุคคลอื่นที่รับดําเนินการช่วงเป็นบุคคลตามข้อ 11 ข้อ 15 ข้อ 16 หรือข้อ 16/1 แล้วแต่กรณี (ข) กรณีที่เป็นการมอบหมายงานที่มิใช่งานตาม (ก) และเป็นงานที่มีผู้ให้บริการแบบรวมศูนย์ ต้องกําหนดให้บุคคลที่รับดําเนินการช่วงไม่ว่าในทอดใด เป็นบุคคลที่ได้รับความเห็นชอบจากสํานักงาน ก.ล.ต. ตามข้อ 11 (ค) กรณีที่เป็นการมอบหมายงานที่มิใช่งานตาม (ก) และมิใช่งานที่มีผู้ให้บริการแบบรวมศูนย์ ต้องมีขั้นตอนการขออนุมัติจากผู้ประกอบธุรกิจเป็นรายกรณีทุกครั้งก่อนดําเนินการดังกล่าว"ข้อ 4 ให้ยกเลิกความในวรรคสองของข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 35/2563 เรื่อง หลักเกณฑ์ เงื่อนไข และวิธีการในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจสินทรัพย์ดิจิทัลลงวันที่ 2 ธันวาคม พ.ศ. 2563 และให้ใช้ความต่อไปนี้แทน"ในกรณีที่การมอบหมายงานตามวรรคหนึ่งเป็นงานจัดการเงินทุนในสินทรัพย์ดิจิทัลหรืองานรับฝากสินทรัพย์ดิจิทัล บุคคลที่ได้รับความเห็นชอบดังกล่าวต้องเป็นบุคคลตามข้อ 15 ข้อ 16 หรือข้อ 16/1 แล้วแต่กรณี"ข้อ 5 ให้เพิ่มความต่อไปนี้เป็นข้อ 16/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 35/2563 เรื่อง หลักเกณฑ์ เงื่อนไข และวิธีการในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจสินทรัพย์ดิจิทัล ลงวันที่ 2 ธันวาคม พ.ศ. 2563"ข้อ 16/1 ในการมอบหมายงานรับฝากสินทรัพย์ดิจิทัลให้แก่ผู้รับดําเนินการผู้รับดําเนินการดังกล่าวต้องมีลักษณะอย่างใดอย่างหนึ่งดังต่อไปนี้(1) เป็นผู้ประกอบธุรกิจประเภทการเป็นผู้ให้บริการรับฝากสินทรัพย์ดิจิทัล ที่ไม่มีกรรมการ ผู้จัดการ หรือบุคคลที่ได้รับมอบหมายจากคณะกรรมการของผู้ให้บริการรับฝากสินทรัพย์ดิจิทัลให้เป็นผู้ดูแลรับผิดชอบสูงสุดในการบริหารงานของผู้ให้บริการรับฝากสินทรัพย์ดิจิทัล เป็นกรรมการผู้จัดการ หรือบุคคลผู้มีอํานาจในการจัดการของผู้ประกอบธุรกิจที่มอบหมาย(2) เป็นผู้ให้บริการรับฝากสินทรัพย์ดิจิทัลต่างประเทศที่มีคุณสมบัติตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล"ข้อ 6 ประกาศนี้ให้ใช้บังคับตั้งแต่วันที่ 16 กันยายน พ.ศ. 2565 เป็นต้นไปประกาศ ณ วันที่ 25 สิงหาคม พ.ศ. 2565(นายพิชิต อัคราทิตย์)ประธานกรรมการคณะกรรมการกํากับหลักทรัพย์และตลาดหลักทรัพย์